شەفەق
نیوز/ سادق عەتیە پسپۆڕ کەشناسی، ئمڕوو شەممە، وت: وارانەگە تا کۆتایی ئی هەفتە لە
عراق وەردەوامە، و هوشداری لە دروسبوین تەمیگ کرد ک فرەی ناوڕاس وڵاتەگە پووشێد، وەگەرد
داوەزین پلەی گەرمی.
عەتیە
لەنان فەیسبووک نویسان: پەڵەداین ئەورەیل وارانی ئمڕوو لە بەغداد پایتەخت و واست و
کەربەلا و نەجەف و بابل و ناوچەیلیگ لە بەسرە و زیقار و سەماوە و خوەرهەڵات ئەنبار
وەردەوامە، ودیاری کرد ک ئەرا شەو وارانەگە وسیەێدەو، و ئەورەگە لە شارەیل باشوور
و ناوڕاس وڵاتەگە وەگەرد نمە وارانیگ مینێد.
وتیش:
رووژەگەی سوو یەکشەممە، کەشوهەوا ئارامە و واگە باکووری خوەرئاواییە، وەگەرد داوەزین
کەمیگ لە گەرمی، و ئەرا شەو یەکشەممە و رووژ دووشەممە لە بیاوان باشوور و خوەرئاوای
بەسرە دەرفەت پرزە وارانیگ پەیا بوود.
عەتیە
وتیش: رووژ سێشەممە، کەشوهەوا ئارامە وەگەرد پەڵەی ئەور و دەرفەت پرزە وارانیگ لە ناوچەیلیگ
لە ئەنبار، و رووژ چوارشەممە بوودە واران نوویگ لە فرەی شارەیل، وەلی کەمیگ سووکتر
و تا رووژ پەنجشەممە و لە رووژ جمعە تەواو بوود ، و هاتێ لە ناوچەیلیگ جیاجیا لە رووژ
شەممەی ئایندە بوارێد.
عەتیە
وتیش: هوشداری لە ئمشەو و شەفەق یەکشەمە لە دروسبوین تەم کەیمن ک فرەی شارەیل ناوڕاس
وڵاتەگە پووشێد جویر سەڵاحەدین و بەغداد و هەمیش لە شارەیل فورات ناوراس ک ئاسر نووڕینی
فرە کەمەو کەێد، و ئەرا شەفەق رەسێدە سەماوە و زیقار.
